కశ్యప మాతంగుడు
కశ్యప మాతంగ లేదా Jia Yemoteng (చైనా: 迦葉摩騰) లేదా Jia Shemoteng (చైనా: 迦攝摩騰) లేదా Zhu Yemoteng (చైనా: 竺葉摩騰) లేదా Zhu Shemoteng (చైనా: 竺攝摩騰) క్రీ. శ. 1 వ శతాబ్దానికి చెందిన భారతీయ బౌద్ధ సన్యాసి. బౌద్ధమత ప్రచారకుడు. తూర్పు చైనా చక్రవర్తి మింగ్ ఆహ్వానం మేరకు తన సహచర బౌద్ధ సన్యాసి ధర్మరత్నతో కలసి చైనా దేశానికి క్రీ. శ. 68 లో చేరుకొన్నాడు. కశ్యప మాతంగ మరియు ధర్మరత్న లిరువురూ భారతదేశం నుండి చైనాకు వచ్చిన తొలి బౌద్ధ సన్యాసులుగా ప్రసిద్ధికెక్కారు. వీరిరువురిని చైనాలో బౌద్ధ ధర్మాన్ని ప్రవేశపెట్టిన తొలి వ్యక్తులుగా ప్రాచీన చైనీయ సంప్రదాయం పేర్కొన్నది.కశ్యప మాతంగ గురించిన వివరాలు చైనీయ ఆధారాల నుండి మాత్రమే లభ్యమవుతున్నాయి. చైనీయు గ్రంధాలలో కశ్యప మాతంగుడు షిమొటెంగ్ (SheMoteng) గా పిలవబడ్డాడు. ఇతను మధ్య భారత దేశానికి చెందిన బౌద్ధ సన్యాసి. బౌద్ధ ధర్మ గ్రంధాలలో నిష్ణాతుడు. ఇతని సహచర బౌద్ధ సన్యాసి ధర్మరత్న. హాన్ వంశానికి చెందిన తూర్పు చైనా చక్రవర్తి మింగ్ (Ming) (క్రీ. శ. 28-75) బౌద్దాచార్యుల కొరకు, బౌద్ధ ధార్మిక సాహిత్యం సముపార్జన కొరకు పశ్చిమ దిశగా (భారతదేశానికి) ఒక దౌత్య బృందాన్ని పంపడం జరిగింది. తగినన్ని బౌద్ధ ధర్మ గ్రంధాలను సంపాదించి, తిరుగు ప్రయాణంలో వున్న ఈ దౌత్య బృందానికి గాంధార (నేటి ఉత్తర ఆఫ్ఘనిస్తాన్) ప్రాంతంలో కశ్యప మాతంగ మరియు ధర్మరత్నలు కనిపించటం తటస్థించింది. చైనా చక్రవర్తి ఆహ్వానం మన్నించి ఇరువురు బౌద్ధ సన్యాసులు ఆ దౌత్య బృందంతో కలసి ప్రయాణించి క్రీ. శ. 68 లో చైనా రాజధాని లోయాంగ్' (Luoyang) చేరుకొన్నారు. చక్రవర్తి వీరి కోసం నూతనంగా నిర్మించిన వైట్ హార్స్ ఆలయం (white horse temple) నందు వీరు స్థిర నివాసం ఏర్పరుచుకొని బౌద్ధ గ్రంధాలను చైనీయ భాషలోనికి అనువదించారు. వీటిలో “నలభై రెండు విభాగాల సూత్రం” (Sutra of Forty Two Chapters) ముఖ్యమైనది. ధర్మరత్న వలె కశ్యప మాతంగ కూడా తన జీవిత చరమాంకం వరకూ చైనా లోనే గడుపుతూ బౌద్ధ ధర్మ ప్రచారం చేసాడు.
కరీంగంజ్
1785లో బంగ్లా సుబ దివానును బ్రిటిష్ ఈస్టిండియా స్వాధీనం చేసుకుంది. దీనితో సిల్హెట్ జిల్లాలో భాగంగా ఉన్న కరీంగంజ్ కూడా బ్రిటిష్ ప్రభుత్వంలో కలుపబడింది. 1778 వరకు బ్రిటిష్ తన అధికారపరిధిలోకి తీసుకోలేదు. కరీంగంజ్ ప్రాంతం ప్రాంతీయ జమీందార్ రాధారాం అధీనంలో ఉంటూవచ్చింది. దక్షిణ కరీంగంజ్ ప్రాంతంలోని అత్యధికభాగంలోని ప్రజలు రాధారాంను నవాబు రాధారాం అని పిలిచారు. ఆయన విచక్షణారహితంగా బ్రిటిష్ ప్రభుత్వాన్ని ఎదిరించి అపజయం పాలయ్యాడు. అయినప్పటికీ రాధారాం ప్రాణాలతో తప్పించుకున్నాడు. అయినప్పటికీ బ్రిటిష్ సైన్యం అతనిని వెంబడించి సైలహెట్‌కు తీసుకుపోబడ్డాడు. చివరకు రాధారాం ఆత్మహత్య చేసుకున్నాడు. 1786 నాటికి రాధారాం తరువాత కరీంగంజ్ ప్రాంతం అంతా బ్రిటిష్ ఆధీనంలోకి వచ్చాడు. 
1857 నవంబరులో 34వ నేటివ్ ఇంఫాంటరీకి చెందిన 3 కంపనీలు తిరుగుబాటు చేస్తూ సైలహెట్ జిల్లాలోని ఆగ్నేయభాగంలోకి చొచ్చుకువెళ్ళారు. ప్రస్తుత కరీంగంజ్ జిల్లాలోని లటు గ్రామం వద్ద సైలహెట్ మేజర్ బైయాంగ్ నాయకత్వంలోని లైట్ ఇంఫాంటరీని ఎదుర్కొన్నారు. సిపాయీలు ఓడిపోయారు అయినప్పటికీ మేజర్ బయాంగ్ చనిపోయాడు. ఇప్పటికీ లటు గ్రామంలోని మలేగర్ సమీపంలో ఉన్న కొండగుట్ట వద్ద మరణించిన తిరుగుబాటుదారుల సమాధులు ఉన్నాయి. 1878లో బ్రిటిష్ నిర్వహణలో కొత్తగా ఏర్పాటు చేయబడిన కరీంగంజ్ ఉపవిభాగానికి కరీంగంజ్ పట్టణం కేంద్రంగా చేయబడింది. విభజనకు ముందు సైలహెట్ విభాగంలో కరీంగంజ్ జిల్లా భాగంగా ఉండేది. ఈ ప్రాంతంలో పలు తాలూకాలు మరియు జమీందారి ఆస్థానాలు ఉండేవి. 
బరదూర్ లోని మునుపటి హంసపూర్ జమీందారీ కరీంగంజ్ లోనే ఉంది.